Fred McLafferty

Fred Warren McLafferty (født den 11. mai 1923 i Evanston i Illinois i USA, død den 26. desember 2021 i Ithaca i New York) var en amerikansk kjemiker som er mest kjent for sitt arbeid innen massespektrometri.

Liv og virke

Bakgrunn og utdanning 
Fred McLafferty ble født i Evanston i Illinois i 1923, men gikk på barneskolen i Omaha i Nebraska, og ble uteksaminert fra Omaha North High School i 1940. 

De presserende kravene fra andre verdenskrig satte fart på hans bachelor studier ved University of Nebraska; han oppnådde sin B.S. grad i 1943 og gikk deretter inn i USAs væpnede styrker. Han tjenestegjorde i Vest-Europa under invasjonen av Tyskland og ble tildelt Combat Infantryman Badge, ett Purple Heart, fem Bronze Star-medaljer og en Presidential Unit Citation.

Han kom tilbake til University of Nebraska på slutten av 1945 og fullførte sin M.S. grad i 1947. Han fortsatte å jobbe under William Miller ved Cornell University hvor han tok sin Ph.D. i 1950. Han gikk videre til en postdoktorstilling ved University of Iowa med R.L. Shriner.

Han ble gift i 1948, og skulle få fem barn.

Dow Chemical 
Han fikk en stilling ved Dow Chemical i Midland i Michigan i 1950 og var ansvarlig for massespektrometri og gasskromatografi fra 1950 til 1956. I 1956 ble han direktør for Dow's Eastern Research Lab i Framingham i Massachusetts. I løpet av denne tiden utviklet han de første GC/MS-instrumentene og utviklet teknikker for å bestemme strukturen til organiske molekyler ved hjelp av massespektrometri, spesielt i oppdagelsen av det som nå er kjent som McLafferty-omorganiseringen.

Forskning
Han er mest kjent for McLafferty-omorganiseringsreaksjonen som ble observert med massespektrometri. Sammen med Roland Gohlke var han banebrytende for teknikken for gasskromatografi-massespektrometri. Han er også kjent for elektronfangst-dissosiasjon, en metode for å fragmentere gassfase-ioner. Han var professor ved Purdue University og senere ved Cornell University.

Fra 1964 til 1968 var han professor i kjemi på Purdue University. I 1968 vendte han tilbake til sin alma mater, Cornell University, der han ble Peter J. W. Debye-professor i kjemi. Han ble innvalgt i United States National Academy of Sciences i 1982. Han ble også medlem av American Academy of Arts and Sciences.

På Cornell sammensatte McLafferty en av de første databaser over massespektra og introduserte kunstig-intelligens-teknikker for å tolke GC/MS-resultater. Hans PBM STIRS-program fant viden anvendelse og besparer timevis av arbeide som ellers ville ha vært nødvendig for manuell analyse av GC/MS-resultater.

Fred McLafferty døde i Ithaca i New York den 10. desember 2021, i en alder av 98 år.

Skrifter 
 med Frantisek Turecek: Interpretation of Mass Spectra Data, University Science Books, Sausalito 1993
 med R. Venkataraghavan: Mass spectral correlations, Columbus, Ohio, American Chemical Society 1982
 som medutgiver: Wiley Registry of Mass Spectra Data, 9. opplag, Wiley 2009
 Mass Spectrometric Analysis. Molecular Rearrangements, Anal. Chem. 31, 1959, s. 82–87
 medt Gohlke: Early gas chromatography/mass spectrometry, In: J Am Soc Mass Spectrom., Bind 4, 1993, s. 367–371
 med R. A. Zubarev, N. L. Kelleher: Electron Capture Dissociation of Multiply Charged Protein Cations - a Nonergodic Process, J. Am. Chem. Soc., Band 120, 1998, s. 3265–3266

Referanser 

Kjemikere fra USA
Massespektrometri
Personer fra Evanston i Illinois
Personer fra Omaha